Rettens kendelse (Første Afdeling) af 16. november 2018 – OT mod Kommissionen
(Sag T-576/16)
»Personalesag – midlertidigt ansatte – ansøgning til stillingen som direktør for EONN – afslag på ansøgningen – litispendens – afslag på en ansøgning om bistand – manglende søgsmålsinteresse – åbenbart, at søgsmålet delvis ikke kan antages til realitetsbehandling, delvis er ugrundet«
1.      Retslig procedure – indsigelse om litispendens – samme parter, sagsgenstand og anbringender i to sager – afvisning af sidst anlagte sag
(jf. præmis 44-46, 86 og 87)
2.      Tjenestemandssager – søgsmålsinteresse – nødvendigheden af en eksisterende og faktisk interesse – vurdering på tidspunktet for sagens anlæg – søgsmål, der kan tilføre sagsøgeren en fordel
(Tjenestemandsvedtægten, art. 90 og 91)
(jf. præmis 53 og 54)
3.      Tjenestemænd – søgsmål – søgsmålsinteresse – annullationssøgsmål til prøvelse af udnævnelsen af en anden tjenestemand – sagsøger, som ikke kan udnævnes – afvisning
(Tjenestemandsvedtægten, art. 90 og 91)
(jf. præmis 62-69)
4.      Tjenestemandssager – erstatningspåstand tilknyttet en annullationspåstand – afvisning af annullationspåstanden medfører afvisning af erstatningspåstanden
(Tjenestemandsvedtægten, art. 91)
(jf. præmis 89, 96 og 97)
Angående
Søgsmål støttet på artikel 270 TEUF med påstand dels om annullation af for det første »[Kommissionens] afgørelse af 26. september 2014 om afslag på [hans] ansøgning […] til stillingen som direktør for Det Europæiske Overvågningscenter for Narkotika og Narkotikamisbrug« (EONN), for det andet af afgørelsen af 9. april 2015, hvorved Kommissionen afslog hans klage over denne afgørelse samt ansøgningen om bistand og for det tredje af afgørelsen af 22. oktober 2015, hvorved Kommissionen afslog hans klage over afslaget på hans ansøgning om bistand, dels om tildeling af erstatning for det økonomiske og ikke-økonomiske tab, som sagsøgeren angiveligt har lidt.
Konklusion
1)
Europa-Kommissionen frifindes.
2)
OT betaler sagsomkostningerne.